ദുബായ് അടക്കമുള്ള രാജ്യങ്ങളിലെ ചെറിയ സ്ഥലങ്ങള് പോലും കൃത്യമായി അറിയാം നിരന്തരം യാത്ര ചെയ്ത ഒരാളെ പോലെ സംസാരം പാസ്പോര്ട്ടില്ലെന്നത് അവിശ്വസനീയം പ്രവാസി സംഘടനയില് ഏറെയും നാട്ടിലെ ബിസിനസ്സുകാരും ഹവാല ഇടപാടും സംശയത്തില് മോന്സണ് പ്രഹേളികയാകുമ്ബോള് കൊച്ചി: പാസ്പോര്ട്ടില്ലെന്ന് മോന്സന് മാവുങ്കല് ആവര്ത്തിക്കുന്നുണ്ടെങ്കിലും അത് വിശ്വസിക്കാതെ ക്രൈംബ്രാഞ്ച്.എന്നാല് യഥാര്ഥ പേരിലല്ലാതെ വിദേശത്തേക്കു പോയിരുന്നതായും പണമിടപാടുകള് നടത്തിയിരുന്നതായുമാണ് സംശയം ഉയരുന്നത്. ഇതിന് കാരണം മോന്സണിന്റെ കൂട്ടുകാരുടെ അടക്കമുള്ള മൊഴിയാണ്. വ്യാജ പാസ്പോര്ട്ട് ഉപയോഗിച്ചു വിദേശത്തു പോയതായി സംശയം സജീവമാണ്. മോന്സണിന്റെ തട്ടിപ്പിലെ നിക്ഷേപങ്ങളില് ക്രൈംബ്രാഞ്ചിന് ഇനിയും ഒരു സൂചനകളും കിട്ടിയിട്ടില്ലെന്നതാണ് വസ്തുത. ദുബായ് അടക്കമുള്ള രാജ്യങ്ങളിലെ ചെറിയ സ്ഥലങ്ങള് പോലും കൃത്യമായി അറിയാമായിരുന്നതായി ഇയാളോട് അടുപ്പമുണ്ടായിരുന്നവര് സൂചിപ്പിക്കുന്നു. നിരന്തരം യാത്ര ചെയ്ത ഒരാളെപ്പോലെയാണു സംസാരിച്ചിരുന്നത്. ദുബായ് അടക്കമുള്ള സ്ഥലങ്ങളില് സന്ദര്ശിച്ചതായി ഇയാളുടെ കമ്ബനി ഡയറക്ടര്മാരും നിക്ഷേപകരോടു സാക്ഷ്യപ്പെടുത്തിയിരുന്നു. പ്രവാസി സംഘടനയുടെ രക്ഷാധികാരിയായിരുന്നു മോന്സന്. പ്രവാസിയാണെന്നു തെളിയിക്കുന്ന രേഖകള് സമര്പ്പിക്കാതെ സംഘടനയില് എങ്ങനെ അംഗത്വമെടുക്കാന് കഴിയുമെന്ന ചോദ്യവും ഉയരുന്നുണ്ട്. എന്നാല് നിറപറ അരി കമ്ബനിയുടെ മുതലാളി ബിജു കര്ണ്ണന് അടക്കമുള്ളവര് ഈ സംഘടനയുടെ നേതാവാണ്. അതെങ്ങനെ കഴിയുന്നുവെന്ന ചോദ്യമാണ് മോന്സണ് ഉയര്ത്തുന്നത്. ഈ സംഘടനയുടെ ആളുകളെല്ലാവരും പ്രവാസികള് അല്ലെന്ന സൂചനയാണ് മോന്സണിന്റെ വാക്കുകളിലുള്ളത്. നിക്ഷേപകരില് നിന്നു തട്ടിയെടുത്ത തുക വിദേശത്തേക്കു കടത്തിയതായും ഹവാല ഇടപാടുകള് നടത്തിയിരുന്നതായും സൂചനയുണ്ട്. പ്രവാസി സംഘടനയുടെ രക്ഷാധികാരിയായിരുന്ന മോന്സന് പാസ്പോര്ട്ട് പോലും ഇല്ലെന്നത് അവിശ്വസനീയമാണ്. 100 കോടിയിലേറെ രൂപ തട്ടിയെടുത്തിട്ടും അക്കൗണ്ടില് 500 രൂപ പോലും ബാക്കിയില്ലെന്നാണു മോന്സന് ക്രൈംബ്രാഞ്ചിനു മൊഴി നല്കിയത്. എന്നാല് തട്ടിയെടുത്ത പണത്തിന്റെ വലിയ ഭാഗം വിദേശത്തേക്കു കടത്തിയെന്നാണ് സംശയം. മോന്സനു ഹവാല ഇടപാടുകള് ഉണ്ടായിരുന്നതായും നോട്ട് നിരോധന സമയത്ത് വ്യാപകമായി നോട്ടുകള് മാറി നല്കിയതായും ഒപ്പം ജോലി ചെയ്തിരുന്നവര് പറയുന്നു. ഇത്തരം കാര്യങ്ങള് കൂടി ക്രൈംബ്രാഞ്ചിന്റെ അന്വേഷണ പരിധിയില് ഉള്പ്പെടുത്തണമെന്നും ആവശ്യം ഉയര്ന്നിട്ടുണ്ട്. മാവുങ്കലിനെതിരേ പുതിയ കേസുകള് രജിസ്റ്റര് ചെയ്യാന് ക്രൈംബ്രാഞ്ചിന്റെ നീക്കം. കേസിന്റെ പുരോഗതി ഹൈക്കോടതിയെ അറിയിക്കുന്നതിന്റെ ഭാഗമായാണിത്. മോന്സണെതിരേ അഞ്ച് കേസുകള് രജിസ്റ്റര് ചെയ്യുകയും രണ്ട് കേസുകളില് കസ്റ്റഡിയില് വാങ്ങി അന്വേഷണം നടത്തുകയും ചെയ്തിട്ടുണ്ടെങ്കിലും കാര്യമായി ഒരു വിവരവും ലഭിച്ചിട്ടില്ല. കേസിന്റെ പുരോഗതി 26ന് കോടതിയെ അറിയിക്കണം. രജിസ്റ്റര് ചെയ്തിട്ടുള്ള കേസിലെ അന്വേഷണം മുന്നോട്ടു കൊണ്ടുപോയാല് ഉന്നതരിലേക്ക് എത്തുമെന്ന് വ്യക്തമാണ്. അതിനാല്ത്തന്നെ പരമാവധി കേസുകളും പരമാവധി വകുപ്പുകളും മോന്സന്റെ പേരില് ചുമത്താനുള്ള നീക്കമാണ് നടക്കുന്നത്. അതിനിടെ ഡി.ആര്.ഡി.ഒ.യ്ക്ക് ക്രൈംബ്രാഞ്ച് സംഘം കത്ത് നല്കി. റോക്കറ്റ് വിക്ഷേപണത്തിന് ഉപയോഗിക്കുന്ന കോടികള് വിലമതിക്കുന്ന രാസപദാര്ത്ഥം മോന്സന്റെ കൈവശം ഉണ്ടെന്ന് ഡി.ആര്.ഡി.ഒ. ശാസ്ത്രജ്ഞന് നല്കിയതായി ഒരു രേഖ പ്രതി സൂക്ഷിച്ചിരുന്നു. ഈ രേഖ തട്ടിപ്പിന്റെ ഭാഗമായി പരാതിക്കാര്ക്ക് അയച്ചുകൊടുക്കുകയും ചെയ്തിരുന്നു. ഇതിനെക്കുറിച്ച് ഡി.ആര്.ഡി.ഒ. പരാതി നല്കുന്ന മുറയ്ക്ക് ക്രൈംബ്രാഞ്ച് മോന്സണെതിരേ പുതിയ കേസ് രജിസ്റ്റര് ചെയ്യും. മധ്യപ്രദേശ് സര്ക്കാരിന്റെ കീഴില് വയനാട്ടിലുള്ള 500 ഏക്കര് കാപ്പിത്തോട്ടം ലീസിന് വാങ്ങിക്കൊടുക്കാമെന്നു പറഞ്ഞ് പാലാ സ്വദേശി രാജീവില്നിന്ന് 1.62 കോടി രൂപ തട്ടിയെടുത്ത കേസില് കസ്റ്റഡിയില് വാങ്ങി ചോദ്യം ചെയ്ത മോന്സണെ കോടതിയില് ഹാജരാക്കി. ഈ കേസില് മോന്സണ് കുറ്റം സമ്മതിച്ചിട്ടുണ്ട്. മോന്സണ് ശില്പങ്ങള് നിര്മ്മിച്ചു നല്കിയ തിരുവനന്തപുരം സ്വദേശി നല്കിയ പരാതിയില് രജിസ്റ്റര് ചെയ്ത കേസിലെ ചോദ്യം ചെയ്യലിനും തെളിവെടുപ്പിനുമായി വരും ദിവസങ്ങളില് ക്രൈംബ്രാഞ്ച് വീണ്ടും മോന്സണെ കസ്റ്റഡിയില് വാങ്ങും. മോന്സന്റെ വീട്ടില്നിന്ന് പിടിച്ചെടുത്ത ആന കൊമ്ബുകളോട് സാദൃശ്യമുള്ള വസ്തുക്കള് തിരുവനന്തപുരത്തെ രാജീവ് ഗാന്ധി സെന്റര് ഫോര് ബയോ ടെക്നോളജി ലാബിലേക്ക് അയച്ചു. രണ്ട് കൊമ്ബുകളാണ് അയച്ചത്. രണ്ട് കൊമ്ബുകള് മരത്തില് നിര്മ്മിച്ചതെന്ന് വനം വകുപ്പ് കണ്ടെത്തുകയും ചെയ്തു. മരത്തില് നിര്മ്മിച്ച ആനക്കൊമ്ബുകള് സ്വര്ണം കെട്ടിയ നിലയിലായിരുന്നു. മറ്റു രണ്ട് കൊമ്ബുകള്ക്ക് യഥാര്ത്ഥ ആനക്കൊമ്ബിന്റെ അത്ര ഭാരവും വലിപ്പവുമുണ്ട്. ഇവ എന്തുകൊണ്ട് നിര്മ്മിച്ചതാണെന്ന് കണ്ടെത്താനാണ് പരിശോധനയ്ക്ക് അയച്ചത്. Stories you may Like